User talk:Zaidwadaan

معنوي سړی
'''د سپېڅلي تر ټولو ستر ذات. هغه بنسټ چې انسان او دده ټول معنوي ژوند د همدغه ذات په اساس ټينګښت مومي. کاينات ،مخلوقات ،غيبي نړۍ ( فريښتې ، پېريان ، روح ) مکافات ، مجازات ، جنت ، دوزخ ، حساب او کتاب ټول د همدغه جلت عظمته ذات د شتون او پېژندنې بېلګې دي. هوښيار عقل د ژورو څېړنو وروسته دعزوجل ذات د وجود او اثبات د دلايلو ترلاسه کولو څخه وروسته ددغه ذات د پېژندنې مکان ته رسي. سپېڅلی کتاب يې ( قران کريم ) د دلايلو ستره سرچينه ده چې دانسان عقل راويښوي او د کايناتو کتاب ورته مخې ته ږدي ترڅو دکايناتو په لوستنې سره دهمدغه الهي ذات دصفاتو ، جمال ، دعظمت مظاهر او ښايست ، بې انتها‌ علم وګوري ترڅو يې د پېژندنې څخه برخمن شی. بشري فطرت چې پر اساس يې پيدا شوی انسان پخپله له څه زده کړې پرته له الهي ذات سره اشنا او هغه پېژني. دعزوجل ذات شتون دزړه په تل کې احساسوي. مؤمن انسان چې په الهي ذات ريښتنی او يقينې ايمان لري او له نورو خلکو باادبه، دپوهې، ځيرکتيا، تېز فکرۍ، مهارت، نرمښت، دښو اخلاقو څښتن، زړه يې سپېڅلی او له هرچانه زيات خلکو ته زياته ګټه رسوي او ټوله پاملرنه يې دنېکۍ په لوري ګرځولی شوې وي.دجلت عظمته ذات له لوري دانسانانو پيدا کول يعنې له انسانانو نه انسانان پيداکول د دوئ ترمنځ نه يوازې بشري اړيکې بلکې دکورنۍ جوړيدل او تر منځ يې دمينې او محبت اظهار او ورسره د سيله رحمې او شفقت شتون سبب دانساني سرچينې ده.چې د يو او بل په درد دردمن، په غم غمجن، په وير ويرجن او په خوښې خوښمن شي.تل هڅه کوي چې دخپلې کورنۍ (انسانيت) سره يوځای ژوند ته دوام ورکړي. په نړۍکې هر ډول انسانان ژوند کوي چې د دوئ ژوند، تدبر، تفکر يو تر بل توپير کوي هغوئ چې د محمدص ژوند او تګلاره يې غوره کړې  بريال دي.

ليکنه مې دجميل ذات او دده له لوري دجوړکړای شوي انسان په صفاتو پېل کړه.(( تصور )) کاکا مې چې له هغه شخصيتونو څخه دی چې دانسانيت مقام يې ماته بې ساري او دمينې به يې همدومره دخوشحال بابا په بيت سره ووايم :

ډېرې مينې دخوشحال عقل تغير کړ لکه نور کله هوښيار و، هسې نه دی

دده دژوند په اړه به هم همدومره د اميرالمتغزلين رح بابا په بيت سره ووايم چې:

ژوند اسان دی که مشکل دی خبر نه يم خو طلب د اسانۍ يې لا مشکل کا

دمسؤليتونو يوڅو بېلګې به يې په لنډ ډول ذکرکړم.

دکوچنيتوب په دوره کې مې سالمه روزنه، زما دژوند ستره پانګونه ده چې په سالمه روزنه کې مې د ((تصور))کاکا ونډه دده ستر مسؤليت ګڼم.

همدی و چې دزده کړې لپاره يې ښوونځي ته بوتلم او دزده کړې په بهير کې يې لاکوښښونه او حوصلې راکړي او راکوي يې. دشاعر دغه بيت همدلته راوړم چې:

تا دهېواد په سرنوشت کې پانګونه وکړه پلاره مننه چې دې زده کړې ته ښوونځي ته بوتلم دده له خورا ډيرو هلو ځلو او کوښښونو نه منندوئ يم. هغه دمروت صيب په وينا چې وايي: دهراحسان يې يم ممنون عمردراز مروته دې يو سړي راسره هر قسم خواري کړې ده زه د ((تصور)) کاکا له شاعرې نه متاثر او په ليکوالۍ کې يې مريد يم. دده شاعرانه او ويناوال مجلسونه روح او ذهن ته ښکلا او خوشحالي وربښي. په ژبه خوږ ژبی او په لهجه نرم دی.خنده رويه او دورين تندي خاونداو تر څنګ يې د کلک عزم، پخې عقيدې او غښتلې حوصلې څښتن دی. تصوري ژوند يې ماته هم تصور رابښي. د ژوند حالاتو؛ د پرېکړو له مخې چې له کومه وخته زه رالوی شوی يم نو ((تصور)) کاکا مې او زه ډېرې اوږدې مودې ورسته سره يو او بل وينو. زه يې ليدو ته لېوال يم. په پای کې د رحمن او رحيم ذات څخه د ته او ټولې کورنۍ ته مې د خوشحاله ، نېکمرغه او اوږده عمر غوښتونکی يم.

زيد ودان

خالص مېنه ، جلال اباد

۱۲ / ۸ / ۱۳۹۵'''